ΠΕΡΙΕΧΟΜΕΝΑ
ΑΠΟΦΑΣΕΙΣ
Μερική κύρωση δασικού χάρτη Δυτικής Αττικής
των Δήμων: Αγίας Βαρβάρας, Αιγάλεω Αγίων
Αναργύρων, Καματερού, Ασπροπύργου, Ιλίου,
Μάνδρας, Περιστερίου, Πετρούπολης, Χαϊδαρίου
Περιφερειακής Ενότητας Δυτικής Αττικής, (άρθρο
17 ν. 3889/2010).
Κήρυξη ως αναδασωτέου δημοσίου δάσους
2.835,00 τ.μ. στη θέση «Μεγάλη Λάκκα» περιοχής
Τοπικής Κοινότητας Σελλά, Κοινοτικής Ενότητας
Τριπύλας, Δήμου Τριφυλίας, Νομού Μεσσηνίας.
ΑΠΟΦΑΣΕΙΣ
Αριθμ. οικ.110834/3422
(1)
Μερική κύρωση δασικού χάρτη Δυτικής Αττικής των Δήμων: Αγίας Βαρβάρας, Αιγάλεω Αγί-
ων Αναργύρων, Καματερού, Ασπροπύργου, Ιλίου,
Μάνδρας, Περιστερίου, Πετρούπολης, Χαϊδαρίου
Περιφερειακής Ενότητας Δυτικής Αττικής, (άρθρο 17 ν. 3889/2010).
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Τις διατάξεις τού άρθρου 17 ν. 3889/2010 (ФЕК
182А') «Χρηματοδότηση Περιβαλλοντικών Παρεμβάσεων, Πράσινο Ταμείο, Κύρωση Δασικών Χαρτών και άλλες
διατάξεις» όπως αυτές ισχύουν μετά την τροποποίηση
και συμπλήρωσή τους με
• την παρ. Ε άρθρου 153 ν. 4389/2016 (ФЕК 94А')
• την παρ. 3 άρθρο δεύτερο ν. 4462/2017 (ФЕК 39А')
• την παρ. 3.α . άρθρου 5 ν. 4467/2017 (ФЕК 56А')
• την παρ. 1 άρθρου 142 ν. 4483/2017 (ΦΕΚ 107Α)
• το άρθρο 30 ν. 4496/2017 (ΦΕΚ 170Α')
2. Τις διατάξεις του άρθρου 28 του ν. 2664/1998 (ΦΕΚ
275Α') «Εθνικό Κτηματολόγιο και άλλες διατάξεις», όπως
ισχύουν.
3. Τις διατάξεις του άρθρου 3 ν. 998/1979 (ΦΕΚ 289Α'),
«Περί προστασίας των δασών και των δασικών εν γένει
εκτάσεων της Χώρας», όπως ισχύουν.
4. Την 158576/1579/04.07.2017 απόφαση Υ.Π.ΕΝ. (ΦΕΚ
2373Β') «Καθορισμός τεχνικών προδιαγραφών και τιμολογίου υπολογισμού προεκτιμώμενων αμοιβών για τις
εργασίες κατάρτισης δασικών χαρτών».
5. Την 146776/2459/21.10.2016 απόφαση Υ.Π.ΕΝ.
(ΦΕΚ 3532Β') «Καθορισμός θεμάτων σχετικών με την
παράγραφο 1 εδάφια β', γ', δ' και ε' τού άρθρου 21 τού ν.
3889/2010 όπως ισχύει».
6. Την 163993/2909/07-12-2017 απόφαση Αναπληρωτή
Υ.Π.ΕΝ. (ΦΕΚ 4430/Β΄/15-12-2017) "Συμπλήρωση της με αριθμό 146776/2459/21.10.2016 απόφασης Υ.Π.ΕΝ. (ΦΕΚ 3532Β')
«Καθορισμός θεμάτων σχετικών με την παράγραφο 1 εδάφια
β', γ', δ' και ε' τού άρθρου 21 τού ν. 3889/2010 όπως ισχύει»".
7. Το περιεχόμενο τού δασικού χάρτη των δήμων
Αγίας Βαρβάρας, Αιγάλεω Αγίων Αναργύρων, Καματερού, Ασπροπύργου, Ιλίου, Μάνδρας, Περιστερίου,
Πετρούπολης, Χαϊδαρίου, που αναρτήθηκε με την οικ.
12060/885/10-02-2017 ορθή επανάληψη, απόφαση Δ/
νσης Δασών Δυτικής Αττικής.
8. Την 110698/3421/21-12-2017 ορθή επανάληψη, απόφαση θεώρησης της Δ/νσης Δασών Δυτικής Αττικής, κατ'
εφαρμογή της παρ. 2 άρθρου 17 ν. 3889/2010 (ФЕК 182А'),
με την οποία εγκρίθηκε το θεματικό περιεχόμενο και η βάση γεωχωρικών δεδομένων του εν θέματι δασικού χάρτη.
9. Την με αριθμό 15869/15-05-2017 (ΦΕΚ 250/26-05-2017
ΥΟΔΔ) απόφαση ΥΠΕΣ περί διορισμού Συντονιστή της Αποκεντρωμένης Διοίκησης Αττικής.
10. Το γεγονός ότι από τις κανονιστικές διατάξεις της παρούσας δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Κυρώνουμε μερικώς το δασικό χάρτη των Δήμων Αγίας Βαρβάρας, Αιγάλεω, Αγίων Αναργύρων, Καματερού,
Ασπροπύργου, Ιλίου, Μάνδρας, Περιστερίου, Πετρούπολης, Χαϊδαρίου Περιφερειακής Ενότητας Δυτικής Αττι-
κής, ως προς τα τμήματα του, όπως θεωρήθηκαν με την
110698/3421/21-12-2017 ορθή επανάληψη, απόφαση
της Δ/νσης Δασών Δυτικής Αττικής, Αποκεντρωμένης
Διοίκησης Αττικής, και εμφανίζονται στο συνημμένο ψηφιακό διάγραμμα (.pdf) κλίμακας 1:50.000, που συνοδεύ-
ει και αποτελεί αναπόσπαστο τμήμα της παρούσας, στο
οποίο αποτυπώνονται με:
α. με πράσινο περίγραμμα και πράσινη διαγράμμιση,
τα τμήματα που αποτελούν δασικές εν γένει εκτάσεις
των παρ. 1, 2, 3, 4 και 5 του άρθρου 3 του ν. 998/1979
όπως ισχύει.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Φεβρουαρίου 2018
ΤΕΥΧΟΣ  ΤΕΤΑΡΤΟ
Αρ. Φύλλου 73
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 73/16.02.2018
β. με κίτρινο περίγραμμα και κίτρινη διαγράμμιση, τα
τμήματα που αποτελούν εκτάσεις που δεν διέπονται από
τις διατάξεις της δασικής νομοθεσίας.
Από την ημερομηνία δημοσίευσης της παρούσας ο
ανωτέρω δασικός χάρτης καθίσταται οριστικός και έχει
πλήρη αποδεικτική ισχύ σε κάθε διοικητική ή δικαστική
αρχή για όλα τα τμήματα που αποτυπώνονται σε αυτόν
με πράσινο περίγραμμα και πράσινη διαγράμμιση, τα
οποία αποτελούν δασικές εν γένει εκτάσεις των παραγράφων 1, 2, 3, 4 και 5 του άρθρου 3 του ν. 998/1979,
όπως ισχύει. Επί των ανωτέρω εκτάσεων εφαρμόζονται
οι διατάξεις της δασικής νομοθεσίας, με την επιφύλαξη
των προβλεπομένων στην παράγραφο 5 του ως άνω
άρθρου 3, ως προς τις χορτολιβαδικές και τις πετρώδεις
και βραχώδεις εκτάσεις των περιπτώσεων α' και β' της
ως άνω παραγράφου.
Ο οριστικός δασικός χάρτης φυλάσσεται και τηρείται
από το Τμήμα Δασικών Χαρτογραφήσεων της Διεύθυνσης Δασών Δυτικής Αττικής, στον ειδικό διαδικτυακό
τόπο ανάρτησης δασικών χαρτών στην ιστοσελίδα της
Ε.Κ.ΧΑ. Α.Ε.
Τα λοιπά τμήματα του αναρτημένου δασικού χάρτη, για τα οποία είτε ασκήθηκαν αντιρρήσεις είτε
εξαιρέθηκαν κατά τα προβλεπόμενα της με αριθμό
110698/3421/21-12-2017 ορθή επανάληψη, απόφασης
θεώρησης, αποτελούν τον προσωρινό δασικό χάρτη, της
παρ. 7 του άρθρου 17 ν. 3889/2010.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 21 Δεκεμβρίου 2017
Ο Συντονιστής
Αποκεντρωμένης Διοίκησης
ΣΠΥΡΙΔΩΝ ΚΟΚΚΙΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 73/16.02.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 73/16.02.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 73/16.02.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 73/16.02.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 73/16.02.2018
Αριθ. απόφ.:19352
(2)
Κήρυξη ως αναδασωτέου δημοσίου δάσους
2.835,00 τ.μ. στη θέση «Μεγάλη Λάκκα» περιοχής
Τοπικής Κοινότητας Σελλά, Κοινοτικής Ενότητας
Τριπύλας, Δήμου Τριφυλίας, Νομού Μεσσηνίας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις του άρθρου 90 του π.δ. 63/2005 «Κωδικοποίηση νομοθεσίας για την Κυβέρνηση και τα Κυ-
βερνητικά όργανα» (ΦΕΚ 98/τ.Α΄/2005).
3. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ
87/τ.Α'/2010).
4. Τις διατάξεις του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου» (ΦΕΚ 232/τ.Α'/2010).
5. Τις διατάξεις των άρθρων 28 και 28Α του ν. 4325/2015
(ΦΕΚ 47Α'/2015) «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική Διακυ-
βέρνηση. Αποκατάσταση αδικιών και άλλες διατάξεις».
6. Την υπ' αριθμ. 15870/15-5-2017 απόφαση Υπ. Εσωτερικών (ΦΕΚ 250 Υ.Ο.Δ.Δ./2017) «Διορισμός του Νικο-
λάου Παπαθεοδώρου του Αγγελάκη ως Συντονιστή της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου».
7. Τις διατάξεις του ν. 3208/2003 (ΦΕΚ 303/τ.Α'/2003).
8. Τις διατάξεις του ν. 998/1979 «Περί προστασίας των
δασών κ.λπ.» (ΦΕΚ 289/τ.Α'/1979) και ειδικότερα:
α) του άρθρου 41 παρ. 1 και 3
β) του άρθρου 38 παρ. 1 όπως αντικαταστάθηκε από
το άρθρο 35 παρ. 1 του ν. 4280/2014 [ΦΕΚ 159/τ.Α΄/2014]
και από το άρθρο 32 του ν. 4342/2015 [ΦΕΚ 143/τ.Α'/
2015] και ισχύει και
γ) του άρθρου 70 παρ. 3, όπως αντικαταστάθηκε από
το άρθρο 1 παρ. 1 5 του ν. 3208/2003 [ΦΕΚ 303/τ.Α'/2003]
και ισχύει.
9. Τις διαταγές του Υπουργείου Γεωργίας:
α) 160417/1180/8-7-1980
β) 182447/3049/24-9-1980.
10. Την αριθ. 221525/4195/21-9-2011 διαταγή
Υπ.Π.Ε.Κ.Α. (ΑΔΑ:4Α8Η0-ΙΔΩ).
11. Την αριθ. 6007/5-12-2017 πρόταση του Δασαρχείου Κυπαρισσίας περί κηρύξεως ως αναδασωτέας, της
αναφερομένης στο θέμα έκτασης, αποφασίζουμε:
Κηρύσσουμε ως αναδασωτέο, με σκοπό την προστασία για την επαναδημιουργία της δασικής βλάστησης,
αποτελούμενης από άτομα δρυός, σχίνου, πουρναριού,
σφάλαχτρου, αγριελιάς, και σφενταμιού που καταστράφηκε από παράνομη εκχέρσωση κατά το χρονικό διά-
στημα από 1-11-2017 έως 3-11-2017, το δημόσιο δάσος
εμβαδού δύο χιλιάδων οκτακοσίων τριάντα πέντε τετραγωνικών μέτρων (2.835,00 τ.μ.) που βρίσκεται στη θέση
«Μεγάλη Λάκκα» περιοχής Τοπικής Κοινότητας Σελλά,
Κοινοτικής Ενότητας Τριπύλας, Δήμου Τριφυλίας του
Νομού Μεσσηνίας που προσδιορίζεται από τα στοιχεία
α,β,γ,δ,ε,ζ,η,θ,ι,κ,λ,μ,ν,ξ,ο,π,ρ,σ,τ,υ,φ,χ,ψ,ω,α και έχει όρια:
Ανατολικά: αγρούς φερόμ. ιδιοκτησίας Δημητρίου
Θεοδωρακόπουλου και Παναγιώτη Αργυρόπουλου και
επαρχιακό δρόμο.
Δυτικά: Πρανές (Δημόσιο δάσος).
Βόρεια: Πρανές (Δημόσιο δάσος).
Νότια: αγρούς φερόμ. ιδιοκτησίας Δημητρίου Θεοδωρακόπουλου και Παναγιώτη Αργυρόπουλου και πρανές.
Όπως φαίνεται στο από 1 3-11-2017 συνημμένο τοπογραφικό διάγραμμα κλίμακας 1:1.500 που συντάχθηκε
από τη δασοπόνο του Δασαρχείου Κυπαρισσίας Ευγενία
Αλεξανδροπούλου και εντοπίζεται στο απόσπασμα Φ.Χ.
«Μελιγαλά» κλίμακας 1:50.000 και αποτελεί αναπόσπαστο μέρος της απόφασης αυτής. Προβλέπεται φυσική
αναγέννηση της δασικής βλάστησης που καταστράφηκε.
Άσκηση αίτησης ακύρωσης κατά αυτής κατατίθεται
ενώπιον του (οικείου) Τριμελούς Εφετείου εντός εξήντα
(60) ημερών από την επόμενη της δημοσίευσης ή της
κοινοποίησής της.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη σε βάρος του
κρατικού προϋπολογισμού σύμφωνα με το άρθρο 90 του
π.δ. 63/2005 «Κωδικοποίηση νομοθεσίας για την Κυβέρνηση και τα Κυβερνητικά όργανα» (ΦΕΚ 98/τ.Α'/2005)
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 29 Ιανουαρίου 2018
Ο Συντονιστής
Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 73/16.02.2018

[Source: 20180400073.pdf | Tokens: 8807]